gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl pt gl gl de en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Javier Arenas defende o "galeguismo constitucional" para "unha nova etapa" en Galiza
Domingo, 02 de outubro de 2022
Escola de Verán FAES-PP, en Sanxenxo
Para o vicesecretario xeral de Política Autonómica do PP, Feijóo é "brillante, bo parlamentario e bo comunicador" e unha "garantía de futuro".
Redacción - 19:15 19/07/2008
Tags: Alberto Núñez Feijoo FAES galeguismo constitucionalista Javier Arenas PP PPdeG
O vicesecretario xeral de Política Autonómica do PP, Javier Arenas, erixiu este sábado ao presidente do PPdeG, Alberto Núñez Feijoo, en "líder" para afrontar "unha nova etapa" en Galiza cuxo futuro é o "galeguismo constitucional" nun contexto de crise económica. Ao seu xuízo, o presidente dos populares galegos é "brillante, bo parlamentario e bo comunicador" e unha "garantía de futuro".
Na súa intervención na Escola de Verán organizada polo PP e a fundación FAES esta fin de semana na localidade pontevedresa de Sanxenxo, Javier Arenas considerou que, malia estar na oposición, Núñez Feijóo "lidera a política en Galiza" porque "formou parte do goberno nos mellores momentos" para o país, que se corresponden cos anos en que o PP lideraba o Executivo autonómico e estatal.
Deste modo, Arenas puxo de manifesto a "sintonía" entre o PP español e o galego, que "non parece apreciarse no PSOE", onde considerou que a representación de Galiza é "insignificante".
Durante o seu discurso, no que dixo estar "satisfeito" por estar no noso país, outorgoulle ao bipartito da Xunta o "premio á rapidez" porque, ao seu xuízo, "ten mérito en só tres anos de goberno estar a caer nos tics de comportamento que teñen os socialistas en Andalucía, que levan 26 anos" no poder.
Neste senso, defendeu o "andalucismo constitucionalista" do PP, e relacionouno co "galeguismo constitucionalista", que "non debe confundirse co "nacionalismo insolidario". "O que ten futuro é o galeguismo constitucional", proclamou. "Por sorte, non todos os andaluces somos iguais, nin todos os galegos sodes iguais", proclamou o líder popular andaluz..
Rematado o discurso, ante os medios, Arenas tamén se referiuse á necesidade de modificar a lei electoral para que "non haxa gobernos perdedores anti-PP que se fraguan nos despachos" en referencia a que goberne a lista máis votada.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto